**โครงการ / กิจกรรมประชุมคณะกรรมการ**

**กองทุนหลักประกันสุขภาพ**

**องค์การบริหารส่วนตำบลปากล่อ**

**สนับสนุนงบประมาณ**

**โดย**

**กองทุนหลักประกันสุขภาพตำบลปากล่อ**

**อำเภอโคกโพธิ์ จังหวัดปัตตานี**

**ปีงบประมาณ 2563**

**แบบเสนอแผนงาน/โครงการ**

**เรื่อง** ขอเสนอโครงการประชุมคณะกรรมการกองทุนหลักประกันสุขภาพอบต.ปากล่อ

**เรียน** ประธานกรรมการกองทุนหลักประกันสุขภาพองค์การบริหารส่วนตำบลปากล่อ

ด้วย หน่วยงาน/องค์กร/กลุ่มคน สำนัก (ที่ทำหน้าที่เลขานุการกองทุน) องค์การบริหารส่วนตำบล**ปากล่อ**มีความประสงค์จะจัดทำแผนงาน/โครงการ/กิจกรรม ประชุมคณะกรรมการบริหารกองทุน/ที่ปรึกษา/อนุกรรมการ LTC/คณะทำงาน ในปีงบประมาณ 2563 โดยขอรับการสนับสนุนงบประมาณจากกองทุนหลักประกันสุขภาพองค์การบริหารส่วนตำบลปากล่อเป็นเงิน 28,200 บาท โดยมีรายละเอียดแผนงาน/โครงการ/กิจกรรม ดังนี้

**ส่วนที่ 1** : รายละเอียดแผนงาน/โครงการ/กิจกรรม (สำหรับผู้เสนอแผนงาน/โครงการ/กิจกรรม ลงรายละเอียด)

**หลักการเหตุผล** องค์การบริหารส่วนตำบลปากล่อร่วมกับสำนักงานหลักประกันสุขภาพแห่งชาติ(สปสช.)ได้จัดตั้งกองทุนหลักประกันสุขภาพตำบลปากล่อ เมื่อปี 2551 เพื่อส่งเสริมและสนับสนุนจัดบริการสาธารณสุขในการเสริมสร้างสุขภาพป้องกันโรค รักษาพยาบาล และฟื้นฟูสมรรถภาพให้กับประชาชนทุกคน และส่งเสริมให้กลุ่มที่ควรได้รับการดูแลอย่างใกล้ชิด เช่น แม่และเด็ก ผู้สูงอายุ ผู้พิการ กลุ่มผู้ประกอบการอาชีพเสี่ยงและผู้ป่วยเรื้อรังและประชาชนในท้องถิ่นสามารถเข้าถึงบริการอย่างทั่วถึงตลอดจนยกระดับคุณภาพชีวิตให้ดีขึ้นและตามประกาศคณะกรรมการหลักประกันสุขภาพแห่งชาติ เรื่องหลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการกองทุนหลักประกันสุขภาพในระดับท้องถิ่นหรือพื้นที่ พ.ศ.2557 ลงวันที่ 16 กุมภาพันธ์ 2557

การดำเนินงานของกองทุนในระดับท้องถิ่นจะต้องมีคณะกรรมการชุดหนึ่งเรียกว่าคณะกรรมการบริหารหลักประกันสุขภาพ โดยองค์ประกอบของคณะกรรมการมาจากหลากหลายภาคส่วนตามประกาศคณะกรรมการกองทุนหลักประกันสุขภาพแห่งชาติจะต้องมีกรรมการ เพื่อทำหน้าที่ในการบริหารจัดการกองทุนหลักประกันสุขภาพในระดับท้องถิ่นหรือพื้นที่ให้เกิดประโยชน์สูงสุดแก่ประชาชน ภายใต้การกำกับดูแลขององค์การบริหารส่วนตำบลปากล่อ ดังนั้นเพื่อให้การดำเนินงานของคณะกรรมการกองทุนเป็นไปด้วยความเรียบร้อยมีประสิทธิภาพและบรรลุผลสำเร็จตามที่กำหนดไว้ได้จัดทำโครงการบริหารกองทุนหลักประกันสุขภาพระดับพื้นที่ ประจำปี 2563 ขึ้น

**1. วัตถุประสงค์/ตัวชี้วัด**

1.1 เพื่อพิจารณาอนุมัติแผนงาน หรือโครงการ หรือกิจกรรม ให้เป็นไปตามวัตถุประสงค์ของกองทุน

1.2 เพื่อพิจารณาออกระเบียบที่จำเป็นเพื่อประสิทธิภาพในการบริหารกองทุน

1.3 เพื่อควบคุมและกำกับดูแลการรับเงิน การจ่ายเงิน การเก็บรักษาเงินและการจัดทำบัญชีเงินหรือทรัพย์สินในกองทุนหลักประกันสุขภาพ ให้เป็นไปตามหลักเกณฑ์ที่คณะกรรมการหลักประกันสุขภาพแห่งชาติกำหนด

1.4 เพื่อกำกับดูแลให้หน่วยงาน หรือกลุ่มหรือองค์กรผู้ที่ได้รับอนุมัติงบประมาณ ให้เป็นไปตามแผนงาน โครงการที่คณะกรรมการกองทุนอนุมัติ และตามหลักเกณฑ์ที่คณะกรรมการหลักประกันสุขภาพกำหนด

1.5 เพื่อพิจารณาให้ความเห็นชอบการจัดทำสรุปผลการดำเนินงาน รายงานการรับจ่ายและเงินคงเหลือของกองทุนหลักประกันสุขภาพ

**2. วิธีดำเนินการ**

2.1 ขั้นตอนวางแผนงาน

- ร่วมกันประชุมวางแผน กำหนดร่างวาระในการประชุม จำนวนคณะกรรมการ

- กำหนดวันประชุมตลอดปีงบประมาณ 2563

ครั้งที่ 1 วันที่ 11 พ.ย.2562

ครั้งที่ 2 วันที่ 11 มี.ค.2563

ครั้งที่ 3 วันที่ 18 มิ.ย.2563

ครั้งที่ 4 วันที่ 21 ก.ย.2563

2.2 ขั้นตอนการดำเนินงาน

- ติดต่อประสานงานกับคณะกรรมการ เพื่อกำหนดนัดหมาย

- จัดเตรียมค่าใช้จ่ายในการประชุม เช่น ค่าตอบแทนกรรมการ อนุกรรมการ คณะทำงาน ค่าอาหารว่างและเครื่องดื่ม อาหารกลางวัน

- จัดเตรียมสถานที่ในการประชุม

2.3 ดำเนินการจัดประชุมตามแผนงานและวาระที่กำหนด

**- จัดประชุมคณะกรรมการ และที่ปรึกษา อย่างน้อย** 4 **ครั้ง/ปี**

**- สรุปผลการประชุมและมติคณะกรรมการ/คณะอนุกรรมการ/คณะทำงาน**

**3. ระยะเวลาดำเนินการ**

* เดือนตุลาคม 2562 – เดือน 25 กันยายน 2563

**4. สถานที่ดำเนินการ**

* กองทุนหลักประกันสุขภาพองค์การบริหารส่วนตำบลปากล่อ/ห้องประชุม รพ.สต.ปากล่อ

**5. งบประมาณ**

* จากงบประมาณกองทุนหลักประกันสุขภาพองค์การบริหารส่วนตำบลปากล่อ จำนวน 28,200 บาท รายละเอียด ดังนี้

5.1 จัดประชุมคณะกรรมการกองทุนฯ

* ค่าอาหารว่างและเครื่องดื่ม จำนวน 16 คน ๆ ละ 25 บาท/มื้อ จำนวน 4 มื้อ

เป็นเงิน 1,600 บาท

* ค่าเบี้ยประชุมคณะกรรมการ จำนวน 16 คน ๆ ละ 400 บาท จำนวน 4 ครั้ง

เเป็นเงิน 25,600 บาท

* ค่าเบี้ยประชุมคณะกรรมการสนับสนุนกองทุนฯที่เขต12สงขลาแต่งตั้ง 1 คนๆละ400 จำนวน 2 ครั้ง/ปีเป็นเงิน 800 บาท

5.2 จัดประชุมคณะทำงาน(พี่เลี้ยงกองทุนฯ)ติดตามงานกองทุนฯ

* ค่าอาหารว่างและเครื่องดื่ม+อาหารกลางวัน100\*2 ครั้ง เป็นเงิน 200 บาท

รวมเป็นเงินทั้งสิ้น 28,200 บาท (สองหมื่นแปดพันสองร้อยบาทถ้วน)

หมายเหตุ : การใช้งบประมาณเป็นไปตามประกาศฯ ปี พ.ศ.2557 ข้อ 7(4)

**6. ผลที่คาดว่าจะได้รับ**

1. แผนงาน หรือโครงการ หรือกิจกรรมที่ผ่านการอนุมัติเป็นไปตามวัตถุประสงค์ของกองทุน

2. การรับเงิน การจ่ายเงิน การเก็บรักษาเงินและการจัดทำบัญชีเงินหรือทรัพย์สินในกองทุนหลักประกันสุขภาพ เป็นไปตามหลักเกณฑ์ที่คณะกรรมการหลักประกันสุขภาพแห่งชาติกำหนด

**7. สรุปแผนงาน/โครงการ/กิจกรรม**

**(ผู้เสนอฯ ลงรายละเอียด โดยในแต่ละข้อย่อยให้เลือกเพียง 1 รายการที่เป็นรายการหลักสำหรับใช้ในการจำแนกประเภทเท่านั้น เพื่อให้เจ้าหน้าที่ อปท. บันทึกข้อมูลลงโปรแกรมกองทุนฯ เมื่อได้รับอนุมัติแล้ว)**

7.1 *หน่วยงาน/องค์กร/กลุ่มคน ที่รับผิดชอบโครงการ* (ตามประกาศคณะกรรมการหลักประกันฯ พ.ศ. 2557 ข้อ 7)

ชื่อหน่วยงาน/องค์กร/กลุ่มคน สำนัก.........องค์การบริหารส่วนตำบลปากล่อ

- ไม่ต้องจัดเข้ากลุ่มตามประกาศฯ

7.2 ประเภทการสนับสนุน (ตามประกาศคณะกรรมการหลักประกันฯ พ.ศ. 2557 ข้อ 7)

🗹 7.2.4 สนับสนุนการบริหารหรือพัฒนากองทุนฯ [ข้อ 7(4)]

7.3 กลุ่มเป้าหมายหลัก (ตามแนบท้ายประกาศคณะอนุกรรมการส่งเสริมสุขภาพและป้องกันโรคฯ พ.ศ. 2557)

🗹 7.3.8 สำหรับการบริหารหรือพัฒนากองทุนฯ [ข้อ 7(4)]

ลงชื่อ ..................เพ็ญวิภา.............ผู้เสนอแผนงาน/โครงการ/กิจกรรม

( นางสาวเพ็ญวิภา เพ็งหนู )

ผู้ช่วยกองทุนหลักประกันสุขภาพในระดับพื้นที่องค์การบริหารส่วนตำบลปากล่อ

วันที่ 19 เดือน กันยายน พ.ศ. 2562

**ส่วนที่ 2 : ผลการพิจารณาแผนงาน/โครงการ/กิจกรรม (สำหรับเจ้าหน้าที่ อปท. ที่ได้รับมอบหมายลงรายละเอียด)**

ตามมติการประชุมคณะกรรรมการกองทุนหลักประกันสุขภาพองค์การบริหารส่วนตำบลปากล่อ ครั้งที่ 6/2562 เมื่อวันที่ 19 กันยายน 2562 ผลการพิจารณาแผนงาน/โครงการ / กิจกรรมประชุมคณะกรรมการกองทุนหลักประกันสุขภาพองค์การบริหารส่วนตำบลปากล่อ ดังนี้

* อนุมัติงบประมาณ เพื่อสนับสนุนแผนงาน/โครงการ ปี2563 จำนวน 28,200 บาท
* ไม่อนุมัติงบประมาณ เพื่อสนับสนุนแผนงาน/โครงการ/กิจกรรม

เพราะ.......................................................................................................................................

....................................................................................................................................

หมายเหตุเพิ่มเติม (ถ้ามี)

..................................................................................................................................................

...................................................................................................................................................

.....................................................................................................................................

* ให้รายงานผลความสำเร็จของแผนงาน/โครงการ/กิจกรรม ตามแบบฟอร์ม (ส่วนที่ 3 )

ภายในวันที่ 25 กันยายน 2563

ลงชื่อ..................รัชพล........................

( นายรัชพล พูลสมบัติ )

รองปลัดองค์การบริหารส่วนตำบลปากล่อ รักษาราชแทน ปลัดองค์การบริหารส่วนตำบลปากล่อ

ปฏิบัติหน้าที่ นายกองค์การบริหารส่วนตำบลปากล่อ

ประธานกองทุนหลักประกันสุขภาพในระดับพื้นที่องค์การบริหารส่วนตำบลปากล่อ

**ส่วนที่ 3 :** แบบรายงานผลการดำเนินงาน/โครงการ/กิจกรรม ที่ได้รับงบประมาณสนับสนุนจากกองทุนหลักประกันสุขภาพ ( สำหรับผู้เสนอแผนงาน/โครงการ/กิจกรรม ลงรายละเอียดเมื่อเสร็จสิ้นการดำเนินงาน

ชื่อแผนงาน : โครงการ/กิจกรรมประชุมคณะกรรมการกองทุนหลักประกันสุขภาพองค์การบริหารส่วนตำบลปากล่อ

**ผลการดำเนินงาน**

โครงการบรรลุตามวัตถุประสงค์ร้อยละร้อยตามเป้าหมายที่วางไว้ และสามารถควบคุมการรับ การจ่ายเงิน การทำบัญชีหรือทรัพย์สินในกองทุนเป็นไปตามเกณฑ์ที่คณะกรรมการหลักประกันสุขภาพแห่งชาติกำหนด

1. **ผลสัมฤทธิ์ตามวัตถุประสงค์/ตัวชี้วัด**

* บรรลุตามวัตถุประสงค์ของโครงการ

1. **การเบิกจ่ายงบประมาณ**

งบประมาณที่ได้รับการอนุมัติ จำนวน 28,200 บาท

งบประมาณที่เบิกจ่ายจริง จำนวน 28,200 บาท คิดเป็นร้อยละ 100

งบประมาณที่เหลือส่งคืนกองทุนฯ - บาท คิดเป็นร้อยละ 0

1. **ปัญหาอุปสรรคในการดำเนินงาน**

* ไม่มี

ลงชื่อ..................รัชพล........................

( นายรัชพล พูลสมบัติ )

รองปลัดองค์การบริหารส่วนตำบลปากล่อ รักษาราชแทน ปลัดองค์การบริหารส่วนตำบลปากล่อ

ปฏิบัติหน้าที่ นายกองค์การบริหารส่วนตำบลปากล่อ

ประธานกองทุนหลักประกันสุขภาพในระดับพื้นที่องค์การบริหารส่วนตำบลปากล่อ

**รายงานการประชุมคะกรรมการบริหารกองทุนหลักประกันสุขภาพ**

**องค์การบริหารส่วนตำบลปากล่อ ครั้งที่ 1 / 2563**

**วันที่ 11 พฤศจิกายน 2562**

รายงานการประชุมคณะกรรมการบริหารกองทุนหลักประกันสุขภาพ

องค์การบริหารส่วนตำบลปากล่อ ครั้งที่ 1 / 2563

วันที่ 11 เดือน พฤศจิกายน พ.ศ.2562 เวลา 10.00 น.

ผู้เข้าประชุม

|  |  |  |  |
| --- | --- | --- | --- |
| ลำดับที่ | ชื่อ-สุกล | ตำแหน่ง | ลายมือชื่อ |
| 1 | นายรัชพล พูลสมบัติ | ประธานกองทุนหลักประกันสุขภาพ | รัชพล |
| 2 | นายเจือ พุ่มแก้ว | รองประธาน | เจือ |
| 3 | นายโมฮำกัมซารี วาเลาะ | รองประธาน | โมฮำกัมซารี |
| 4 | นายทวีศักดิ์ แซ่ยี | กรรมการ | ทวีศักดิ์ |
| 5 | นายยะยา เยะ | กรรมการ | ยะยา |
| 6 | นายธีรชัย มะโนมะยา | กรรมการ | ธีรชัย |
| 7 | นางสาวสุธาทิพย์ พฤกษศรี | กรรมการ | สุธาทิพย์ |
| 8 | นางยุบายดง ยูโซะ | กรรมการ | ยุบายดง |
| 9 | นายอับดุลการิม เจะเละ | กรรมการ | อับดุลการิม |
| 10 | นายอาแซ หวังอิ่น | กรรมการ | อาแซ |
| 11 | นายประกูล ศรีสุวรรณ | กรรมการ | ประกูล |
| 12 | นายอับดุลกอเดร์ มะมิง | กรรมการ | อับดุลกอเดร์ |
| 13 | นายจำนงค์ เอกดิลก | กรรมการ | จำนงค์ |
| 14 | นายชัชวาล เจริญนุมัติ | กรรมการ | ชัชวาล |

รายงานการประชุมคณะกรรมการบริหารกองทุนหลักประกันสุขภาพ

องค์การบริหารส่วนตำบลปากล่อ ครั้งที่ 1 / 2563

วันที่ 11 เดือน พฤศจิกายน พ.ศ.2562 เวลา 10.00 น.

เริ่มเวลาประชุม 10.00 น.

เมื่อถึงกำหนดเวลาประชุม เลขานุการได้ทำการตรวจสอบรายชื่อคณะกรรมการบริหารกองทุนหลักประกันสุขภาพที่ได้ลงลายมือชื่อไว้ เมื่อครบองค์ประชุม เลขานุการได้ให้สัญญาณเรียกผู้เข้าประชุม เข้าห้องประชุม

ผู้ช่วยเลขานุการ

(นางสาวเพ็ญวิภา เพ็งหนู) เรียนท่านคณะกรรมการบริหารกองทุนหลักประกันสุขภาพองค์การ

บริหารส่วนตำบลปากล่อดิฉันนางสาวเพ็ญวิภา เพ็งหนู ได้รับการแต่งตั้งเป็นผู้ช่วยกองกองทุนหลักประกันสุขภาพองค์การบริหารส่วนตำบลปากล่อ ในวันนี้เป็นการประชุมคณะกรรมการบริหารกองทุนหลักประกันสุขภาพครั้งที่ 1/2563 เมื่อที่ประชุมพร้อมแล้วกระผมขอเรียนเชิญท่านประธานกองทุนหลักประกันสุขภาพดำเนินการเปิดการประชุม ขอเชิญค่ะ

ประธานกองทุน

(นายรัชพล พูลสมบัติ) ขอบคุณครับ เรียนคณะกรรมการบริหารกองทุนหลักประกันสุขภาพทุกท่านครับ กระผมนายรัชพล พูลสมบัติ ตำแหน่งรองปลัดรักษาราชการแทนปลัดอบต.ปฏิบัติหน้าที่นายกอบต.ปากล่อ ขอทำหน้าที่ประธานกองทุนหลักประกันสุขภาพขอเปิดการประชุมคณะกรรมการบริหารกองทุนหลักประกันสุขภาพ ครั้งที่ 1 / 2563 ตามระเบียบวาระ ดังนี้

ระเบียบวาระที่ 1 เรื่องที่ประธานแจ้งให้ที่ประชุมทราบ

1.1 รายงานสถานะทางการเงิน ประจำปี 2563

ประธานกองทุน

(นายรัชพล พูลสมบัติ) ขอให้ทางเลขานุการได้รายงานสถานการณ์ทางการเงิน ยอดคงเหลือปัจจุบันครับ

ผู้ช่วยเลขานุการ

(นางสาวเพ็ญวิภา เพ็งหนู) ขอบคุณค่ะท่านประธานกองทุนหลักประกันสุขภาพ ดิฉันขอชี้แจงรายละเอียดเกี่ยวกับยอดเงินคงเหลือในบัญชีกองทุนหลักประกันสุขภาพดังนี้

ยอดเงินคงเหลือ ณ วันที่ 11 พ.ย. 2562 เป็นเงิน........................บาท

ยอดดอกเบี้ย เป็นเงิน........................บาท

คงเหลือสุทธิ เป็นเงิน........................บาท

ระเบียบวาระที่ 2 เรื่องรับรองรายงานการประชุมครั้งที่ผ่านมา

ที่ประชุม รับรองรายงานการประชุม ครั้งที่ 6 / 2562

เมื่อวันที่ 19 กันยายน 2562

ประธานกองทุน

(นายรัชพล พูลสมบัติ) เมื่อท่านคณะกรรมการได้อ่านสำเนาการประชุมรายงานการประชุม

คณะกรรมการบริหารกองทุนหลักประกันสุขภาพ ครั้งที่ 6 / 2562 เมื่อวันที่ 19 กันยายน 2562 ไปแล้วขอให้ดูทุกหน้า คณะกรรมการท่านใดจะเสนอให้แก้ไขถ้อยคำ หรือเพิ่มเติมถ้อยคำหรือไม่

ที่ประชุม ไม่มี

ประธานกองทุน

(นายรัชพล พูลสมบัติ) ขอมติรับรองรายงานการประชุมคณะกรรมการบริหารกองทุนหลักประกัน

สุขภาพองค์การบริหารส่วนตำบลปากล่อ ครั้งที่ 6 / 2563 เมื่อวันที่ 19 กันยายน 2562

ที่ประชุม มีมติเป็นเอกฉันท์รับรองรายงานการประชุมคณะกรรมการบริหารกองทุน

หลักประกันสุขภาพองค์การบริหารส่วนตำบลปากล่อ ครั้งที่ 6 / 2563 เมื่อวันที่ 19 กันยายน 2562

ระเบียบวาระที่ 3 เรื่องที่เสนอพิจารณา

3.1 เรื่องพิจารณาอนุมัติแผนสุขภาพกองทุนหลักประกันสุขภาพองค์การ

บริหารส่วนตำบลปากล่อ ประจำปีงบประมาณ 2563

ประธานกองทุน

(นายรัชพล พูลสมบัติ) จากการที่องค์การบริหารส่วนตำบลปากล่อ โรงพยาบาลส่งเสริมสุขภาพ

ประจำตำบลปากล่อได้ทำการประชุมประชาคมเพื่อให้ได้รับปัญหาเกี่ยวกับสุขภาพที่ชุมชน ของแต่ละหมู่บ้านเพื่อให้ได้ปัญหาสุขภาพที่ประชาชนต้องการแก้ไข โดยมีภาคีเครือข่ายทุกภาคส่วนของตำบลเข้ามามีส่วนร่วม และได้แผนสุขภาพกองทุนหลักประกันสุขภาพองค์การบริหารส่วนตำบลปากล่อ ประจำปีงบประมาณ 2563 (รายละเอียดโครงการตามเอกสารที่แนบมาข้างต้น) ขอให้คณะกรรมการทุกฝ่ายพิจารณารายละเอียดโครงการว่ามีการเหมาะสมหรือไม่ ท่านเห็นด้วยอย่างไรขอเชิญครับ

กรรมการ

(นายชัชวาล เจริญนุมัติ) เรียนท่านประธานกองทุนหลักประกันสุขภาพ

กระผมนายชัชวาล เจริญนุมัติ โครงการที่เสนอมาแล้วบันทึกลงในแผนสุขภาพของกองทุนหลักประกันสุขภาพองค์การบริหารส่วนตำบลปากล่อประจำปีงบประมาณ 2563 ปีนี้มีโครงการที่เกี่ยวกับนวัตกรรมจากโรงเรียนด้วย ถือว่าเป็นสิ่งที่ดีที่เราได้ทำงานร่วมกันแบบบูรณาการ กระผมขอชี้แจ้งเท่านี้ครับ

ประธานกองทุน

(นายรัชพล พูลสมบัติ) ขอบคุณครับ เป็นข้อมูลที่ดีครับ มีคณะกรรมการท่านอื่นอีกไหมครับที่จะ

เสนอความเห็นเกี่ยวกับแผนสุขภาพหลักประกันสุขภาพประจำปีงบประมาณ 2563 คือในวันนี้กระผมขอให้ที่ประชุมอนุมัติแผนสุขภาพ คือ ในวันนี้กระผมจะขอให้ที่ประชุมอนุมัติแผนสุขภาพกองทุนหลักประกันสุขภาพประจำปี 2536 จำนวน 1 โครงการ

- โครงการอบรมผู้ดูแลผู้สูงอายุตำบลปากล่อ จำนวน 14,000 บาท เป็นโครงการในการให้ความรู้และการดูแลเกี่ยวกับผู้สูงอายุ (รายละเอียดตามเอกสารที่แนบมาข้างต้น)

ขอให้คณะกรรมการดูรายละเอียดกิจกรรมตามโครงการที่เสนอยอดเงินตรงตามแผนสุขภาพปี 2563 ตามที่ประชุมมีมติอนุมัติแผนสุขภาพไว้ในครั้งการประชุมครั้งที่ 1/2563 เมื่อวันที่ 11 พฤศจิกายน 2562 มีคณะกรรมการท่านใดมีข้อเสนอแนะหรือไม่ ขอเชิญครับ

ที่ประชุม มีมติเห็นชอบ

ระเบียบวาระที่ 4 เรื่องอื่นๆ

-ไม่รู้-

ประธานกองทุน

(นายรัชพล พูลสมบัติ) ในวันนี้กระผมในนามของประธานกองทุนหลักประกันสุขภาพ ขอขอบคุณคณะกรรมการบริหารกองทุนหลักประกันสุขภาพ ที่ให้ความร่วมมือในการเข้าประชุมครั้งนี้ครับ ขอให้ทุกท่านเดินทางกลับโดยสวัสดิภาพ กระผมขอปิดการประชุมครับ

ปิดประชุม เวลา 12.00 น.

ลงชื่อ เพ็ญวิภา ผู้จดรายงานการประชุม

( นางสาวเพ็ญวิภา เพ็งหนู )

ผู้ช่วยกองทุนหลักประกันสุขภาพตำบลปากล่อ

ลงชื่อ รัชพล ผู้ตรวจรายงานการประชุม

( นายรัชพล พูลสมบัติ )

ประธานกองทุนหลักประกันสุขภาพตำบลปากล่อ

**รายงานการประชุมคะกรรมการบริหารกองทุนหลักประกันสุขภาพ**

**องค์การบริหารส่วนตำบลปากล่อ ครั้งที่ 2 / 2563**

**วันที่ 11 มีนาคม 2563**

**รายงานการประชุมคะกรรมการบริหารกองทุนหลักประกันสุขภาพ**

**องค์การบริหารส่วนตำบลปากล่อ ครั้งที่ 3 / 2563**

**วันที่ 18 มิถุนายน 2563**

**รายงานการประชุมคะกรรมการบริหารกองทุนหลักประกันสุขภาพ**

**องค์การบริหารส่วนตำบลปากล่อ ครั้งที่ 4 / 2563**

**วันที่ 21 กันยายน 2563**